《咏野航斋前所蓄白鹭雏》
清代·吴暻

少小烟波掠苇丛，霜衣曾伴杜陵翁。宁贪金阙三霄露，却背江湖万里风。

静看梳翎添槛碧，有时翘足映花红。舍人宅里相怜惜，生长俱同水国中。

作者简介：（1662—?）名或作璟。清江苏太仓人，字元朗。吴伟业子。康熙二十七年进士，由户部主事历官兵科给事中，以事落职。旋入直武英殿，充《书画谱》纂修官。工诗，长于律绝。留心历朝掌故。有《左司笔札》、《西斋集》。